יוהאנס ומריה טילן

יוהאנס אלפונס יוסף טילן ומריה יוהאנה אלדגונדה (טילן) (בהולנדית: Johannes Alfons Josef Tielen; נולד ב-10 ביוני 1906; Maria Johanna Aldegonda Tielen; נולדה ב-10 בדצמבר 1907) הם אח ואחות מהולנד שהסתירו יהודים בזמן השואה והוכרו כחסידי אומות העולם.

 פעילות בתקופת השואה להצלת יהודים 
מריה ויוהאנס גרו עם אביהם האלמן, כריסטיאן טילן ושלושת אחיהם בחווה חקלאית בכפר הקטן והקתולי-רומי הדוק אמריקה במחוז לימבורג בהולנד אמריקה לימבורג, הולנד. יוהאנס היה הבן הבכור של המשפחה והאחראי הראשי על כל הפעולות המחתרתיות בחווה בקשר להסתרת היהודים שגרו איתם. הוא ואחותו מריה היו המנהלים של החווה המשפחתית.מכתב מאת קיטי גרנט מתוך תיק מספר 1754 בארכיון יד ושם

בשנת 1942 הם קיבלו לביתם את הזוג, הילדה ולאונרד מרקוס מהעיר זוולה כדי להסתירם. בני הזוג הפכו לחלק מהמשפחה וקיבלו יחס טוב. בהתחלה המרקוסים תרמו 65 גילדן בחודש להשתתפות בהוצאות הבית אך לאחר זמן קצר משפחת טילן סירבה לקבל מהם עוד כסף בטענה שזוהי חובתם האנושית והדתית לסייע לאנשים ללא כל גמול כספי. עשרה חודשים לאחר הגעתם לבית משפחת טילן, בני הזוג מרקוס החליטו לעזוב ולנסות להצטרף לארבע בנותיהם שהוסתרו בכתובות שונות ברחבי פריסלנד.

ב-14 בספטמבר 1943 הגיעה לחווה של הטילנים נערה יהודיה בשם קיטי גראנט, הם סיפרו לילדיהם שהיא נערה רעבה מאמסטרדם. הטילנים נתנו לה זהות בדויה ואפילו לקחו אותה איתם לכנסייה על מנת לא לעורר חשד.

 הכרה והנצחה 
יוהאנס ומריה טילן הוכרו כחסידי אומות העולם ב-3 בינואר 1979, ושמם הונצח בקיר הכבוד בגן חסידי אומות העולם ביד ושם ירושלים.

 לקריאה נוספת 
 Fein Cohen, Dear Children, 2023

 קישורים חיצוניים 

 America en de oorlog

 הערות שוליים 

קטגוריה:הולנדים חסידי אומות העולם
קטגוריה:מצילים בשואה: הולנד